**Apibendrinti 2014 – 2015 m. Profesinės reabilitacijos metodinio centro veiklos laukiami rezultatai:**

1. Ištirta ir įvertinta Lietuvos profesinės reabilitacijos paslaugų teikimo sistema, esama profesinės reabilitacijos paslaugų teikimo situacija, parengtas Profesinės reabilitacijos paslaugų teikimo neįgaliesiems 2015 - 2020 m. strategijos projektas bei jos įgyvendinimo 2015-2017 m. veiksmų plano projektas.
2. Parengtas „Reikalavimų profesinės reabilitacijos paslaugas neįgaliesiems teikiantiems specialistams“ projektas, atlikta profesinės reabilitacijos įstaigose dirbančių specialistų atitikimo Reikalavimams specialistams analizė, parengtos išvados bei pasiūlymai dėl galimybių Reikalavimus specialistams tvirtinti ir taikyti šalies mastu, įvykdyti ne mažiau kaip 2 mokymai (apmokyta ne mažiau kaip 40 specialistų), teiktos konsultacijos ir metodinė pagalba Reikalavimų specialistams taikymo klausimais.
3. Parengti 5 profesinės reabilitacijos paslaugų teikimo regos, klausos, sutrikusio intelekto, psichikos ir fizinę negalią turintiems asmenims metodikų projektai, atlikta metodikų įdiegimo galimybių profesinės reabilitacijos paslaugas teikiančiose įstaigose analizė, parengtos išvados bei pasiūlymai dėl galimybių metodikas diegti ir taikyti įstaigose šalies mastu, įvykdyti ne mažiau kaip 5 mokymai (apmokyta ne mažiau kaip 75 specialistai), teiktos konsultacijos ir metodinė pagalba metodikų taikymo klausimais.
4. Parengtas Profesinės reabilitacijos paslaugų teikimo neįgaliesiems standartų projektas bei profesinės reabilitacijos paslaugų teikimo kokybės įvertinimo sistemą apibrėžiančio teisės akto projektas, ne mažiau kaip 2 įstaigose išbandyti profesinės reabilitacijos paslaugų teikimo neįgaliesiems standartai bei profesinės reabilitacijos paslaugų teikimo kokybės įvertinimo sistema, atlikta standartų ir kokybės įvertinimo sistemos įdiegimo galimybių profesinės reabilitacijos paslaugas teikiančiose įstaigose analizė, parengtos išvados bei pasiūlymai dėl galimybių tvirtinti ir taikyti standartus ir kokybės įvertinimo sistemą šalies mastu, įvykdyti ne mažiau kaip 2 mokymai (apmokyta ne mažiau kaip 40 specialistai), teiktos konsultacijos bei metodinė pagalba standartų ir kokybės įvertinimo sistemos išbandymo ir įdiegimo klausimais.
5. Įvykdyti ne mažiau kaip 2 praktiniai seminarai apie profesinės reabilitacijos paslaugų metodikų, standartų, kokybės įvertinimo sistemos, reikalavimų specialistams taikymą bei diegimą, kuriuose dalyvavo ne mažiau kaip 40 specialistų.
6. Įvykdyti įvadiniai mokymai specialistams „Profesinės reabilitacijos paslaugų teikimas skirtingas negalias turintiems asmenims ir paslaugų kokybės užtikrinimas“, kuriuose dalyvavo ne mažiau kaip 15 specialistų.
7. Parengta metodinė medžiaga „Darbo funkcijos ir reikalavimai šioms funkcijoms atlikti“, kurią sudaro ne mažiau kaip 30 darbo funkcijų ir reikalavimų šioms funkcijoms atlikti aprašymų.
8. Įvykdyta profesinės reabilitacijos metodinio centro veiklos pristatymo konferencija, kurioje dalyvavo ne mažiau kaip 60 dalyvių.
9. Skleista informacija apie profesinės reabilitacijos paslaugų teikimo neįgaliesiems kokybės gerinimą ir sistemos tobulinimą internetu, spaudoje, masinės informacijos priemonėmis – parengti ir publikuoti ne mažiau kaip 2 straipsniai nacionaliniame leidinyje ir ne mažiau kaip 5 informaciniai pranešimai Valakupių reabilitacijos centro, Neįgaliųjų reikalų departamento ar neįgaliųjų asociacijų interneto svetainėse.
10. Įvykdytos ne mažiau kaip 2 apskrito stalo diskusijos su partneriais, kuriose dalyvavo ne mažiau kaip 30 dalyvių.